Tao-te-king: 54. Juuri ja oksat
Joka oikein istuttaa, ei koskaan kisko istutuksiaan ylös.

Joka oikein tarttuu kiinni, ei hellitä.

Hänen jälkeläisensä kunnioittavat häntä lakkaamatta.

Joka itsessään kehittää Taoa, hän juurtuu hyveeseen.

Joka kehittää Taoa perheessään, hän saattaa hyveensä leviämään.

Joka kehittää Taoa kylässään, hän kasvattaa onnellisuutta.

Joka kehittää Taoa valtakunnassaan, hän saattaa onnen voitolle.

Joka kehittää Taoa maailmassa, hän tekee hyveen kaikkialliseksi.

Minä tarkastan itseni ja tulen tuntemaan toisia.

Tarkkaan perhettäni ja kaikki muut tulevat tutuiksi kuin perheen jäsenet.

Tarkkaan valtakuntaani ja opin tuntemaan muutkin.

Tarkkaan tätä maailmaa ja muut maailmat tulevat minulle tunnetuiksi.

Kuinka muuten voisin oppia tuntemaan ne lait, jotka kaikkia hallitsevat, kuin siten, että tarkkaan niitä itsessäni?

Tao-te-king